**PLASMAFEREZA ȘI ATEROSCLEROZA**

Manole Cojocaru

**Ateroscleroza este o afecțiune a pereților vaselor sanguine care, în timp, conduce la reducerea diametrului vasului de sânge (prin formarea de plăci ateromatoase ce conțin colesterol, calciu, material lipidic și lipofage) până la îngustarea acestuia.** Ateroscleroza poate rămâne asimptomatică o perioadă îndelungată, determinând anevrisme (dacă procesul largirii arterelor este excesiv), formarea de cheaguri (dacă plăcile ateromatoase suferă rupturi), stenoză sau chiar la blocarea vasului. Odată cu ruptura placilor ateromatoase, se formează trombi care vor încetini fluxul sanguin,  cauzând astfel infarctul. În cele mai multe dintre cazuri, factorii de risc care influențează apariția aterosclerozei sunt fumatul, diabetul zaharat tip 2, obezitatea, dislipidemiile, nivelul crescut de homocisteină (un aminoacid produs de organismul uman), istoricul familial al bolilor de inimă, sedentarismul, apneea obstructivă de somn. **Ateroscleroza nu prezintă, de regulă, niciun simptom până în momentul în care placa de aterom atinge proporția de 40% din calibrul vasului.** În urma instalării aterosclerozei, pot fi afectate atât arterele coronariene, cerebrovasculare, cât și arterele periferice. Deși este o boală progresivă, ateroscleroza poate fi prevenită reducând factorii de risc major modificabili (fumatul, nivelul ridicat de colesterol, hipertensiunea arterială, diabetul, sedentarismul, obezitatea, abuzul de alcool și substanțe interzise). Tratamentul medical nu este în măsură să evite progresia leziunilor aterosclerotice. Tulburările circulatorii determinate de îngustarea lumenului vascular induc creșterea tendinței la tromboză Angioplastia implică un ris de restenoză și mortalitate. Utilizarea plasmaferezei este justificată din punct de vedere patogenic. Plasmafereza reprezintă tehnica transfuzională extracorporeală de separare a sângelui în plasmă și elemente figurate urmată de ultrafiltrarea plasmei printr-o membrană specială în vederea eliminării unor molecule cu greutate mare care nu pot fi îndepărtate prin funcția rinichiului. Plasma este reintrodusă în organism după ce a fost pusă din nou în contact cu elementele figurate. Incidența complicațiilor este redusă dacă monitorizarea pacientului este efectuată adecvat. Plasmafereza se utilizează în toate domeniile medicale, putând salva vieți când este aplicată corect și la timp. Pacienții cu dislipidemie severă se înscriu printre marii beneficiari ai procedurii. În opinia specialiștilor este recomandabil să se efectueze plasmafereză fără a se aștepta manifestarea simptomelor aterosclerozei. Încercările de a folosi medicamente împotriva hipercolesteroemiei poate duce la o serie de complicații. Efectul de scădere a lipidelor ca urmare a tratamentului cu statine duce la complicații cum ar fi creșterea activității transaminazelor hepatice, rabdomioliză, creșterea CPK. Modificările vasculare aterosclerotice au loc înainte de primele simptome clinice. Astăzi apare justificată atenția deosebită acordată plasmaferezei terapeutice datorită efectelor benefice cunoscute. Utilizarea plasmaferezei a permis reducerea semnificativă a colesterolului, trigliceridelor, lipoproteinelor cu densitate joasă, fibrinogenului. Metoda necesită un număr variabil de ședințe în funcție de răspunsul biologic. Plasmafereza terapeutică seamană cu dializa, dar înlătură substanțele toxice legate de proteine, lucru pe care dializa nu îl poate face. Plasmafereza se aplică pretutindeni în Uniunea Europeană și este decontată de Casa de Asigurări de Sănătate.